दिबाकर बनर्जी
दिबाकर बनर्जी (जन्म 21 जून 1969) एक भारतीय फिल्म निर्देशक, पटकथा लेखक, निर्माता और विज्ञापन-फिल्म निर्माता हैं जो हिंदी फिल्मों में अपने काम के लिए जाने जाते हैं। इन्होंने विज्ञापन में अपना करियर शुरू किया, एक फीचर फिल्म निर्माता होने के बाबजूद, वह अभी भी एक विज्ञापन-फिल्म निर्माता बने हुए हैं। वह अपनी स्वयं की फिल्म निर्माण कंपनी, दिबाकर बनर्जी प्रोडक्शंस भी चलाते हैं। एक फिल्म निर्माता के रूप में, उन्हें खोसला का घोसला (2006), ओए लकी! लकी ओए! (2008), दोनों फिल्मों ने राष्ट्रीय फिल्म पुरस्कार जितवाये। उनकी अगली फिल्म लव सेक्स और धोखा (2010) एक प्रायोगिक फिल्म थी। इसके बाद उन्होंने राजनीतिक ड्रामा शंघाई (2012) और बॉम्बे टॉकीज (2013) बनाई, जिसे भारतीय सिनेमा के शताब्दी वर्ष के उत्सव के रूप में बनाया गया था। 2015 में, उन्होंने काल्पनिक चरित्र ब्योमकेश बख्शी पर आधारित फिल्म डिटेक्टिव ब्योमकेश बख्शी! का निर्देशन किया।